Høgskolen i Vestfold

Høgskolen i Vestfold (HiVe) var ein høgskole i Vestfold, og ein av 24 statlege høgskolar i Noreg, før skulen 1. januar 2014 vart slegen saman med Høgskolen i Buskerud til ein høgskule med namnet Høgskolen i Buskerud og Vestfold.

Soge
Høgskolen i Vestfold vart skipa i 1994, då tre statlege høgskolar i Horten og Tønsberg vart samanslegne som fylgje av Høgskulereforma det året. Frå 1994 til 2010 var høgskolen lokalisert både i Borre ved Horten og på Eik utanfor Tønsberg. Frå skulestart 2010 vart all verksemda lokalisert på Bakkenteigen i Borre. I tillegg dreiv HiVe eit studiesenter i Tollboden i Larvik med om lag 60 studentar.

Høgskolen tilbaud fag- og profesjonsstudie innan maritime fag, sjukepleie, ingeniør, samfunnsfagleg og pedagogisk utdanning, som kunne takast i varierande lengder frå halvårseiningar til bachelorgrader, mastergrader og enkelte doktorgradsprogram, samt ei rekkje kurs-, etter- og vidareutdanningar.

 Organisasjon 

Frå hausten 2010 var høgskolen inndelt i fire fakultet:

 Fakultet for helsevitskap
 Fakultet for humaniora og utdanningsvitenskap
 Fakultet for teknologi og maritime fag
 Fakultet for økonomi og samfunnsvitenskap

Høgskolen tilbaud mastergrader i:

 barnehagepedagogikk og profesjonskunnskap
 helsefremjande arbeid
 mikrosystemteknologi
 norskdidaktikk
 pedagogikk
 psykisk helsearbeid
 tverrfagleg samfunnsvitskap
 maritim leiing (Nordic Master in Maritime Management; NOMAR).

Høgskolen tilbaud også internasjonalisering av studia.

 Kjelder 

Denne artikkelen byggjer på «Høgskolen i Vestfold» frå ,  den 7. april 2012.  
 Høgskolen i Vestfold si nettside 

Kategori:Universitetet i Søraust-Noreg
Kategori:Utdanning i Vestfold
Kategori:Horten kommune
Kategori:Larvik kommune
Kategori:Skipingar i 1994
Kategori:Statlege høgskular i Noreg
Kategori:Nedleggingar i 2014